**ΕΝΩΣΗ  ΥΠΑΛΛΗΛΩΝ  ΠΥΡΟΣΒΕΣΤΙΚΟΥ**

**ΣΩΜΑΤΟΣ ΠΕΡΙΦΕΡΕΙΑΣ  ΣΤΕΡΕΑΣ  ΕΛΛΑΔΑΣ**

**Ε.Υ.Π.Σ. Περιφέρειας Στερεάς Ελλάδας – Μέλος της Π.Ο.Ε.Υ.Π.Σ.**

**Αναγνωρισμένη με την υπ’ αριθμ. 76/1998 Απόφαση Πρωτοδικείου Λαμίας**

**ΕΔΡΑ: Λαμία – Κων/νου Καραμανλή 3 - Π.Υ. Λαμίας**

**Τ.Κ.: 35100 - ΤΗΛ.& FAX.: 2231033636**

**eypsste.gr/e-mail:** **eypsster@yahoo.gr**

**Τηλ. Προέδρου**: **6981890371 - Τηλ. Γενικού Γραμματέα**: **6976732688**

**Αρ.πρωτ: 08 Λαμία 07.01.2020**

 **ΠΡΟΣ: Π.Ο.Ε.Υ.Π.Σ.**

 **ΚΟΙΝ: Συναδέλφους – Μέλη της Ένωσης**

**ΘΕΜΑ: «Θέση – προτάσεις επί του Σχέδιου Νόμου Αναδιάρθρωσης Γ.Γ.Π.Π.**

 **& Αναδιοργάνωσης του Π.Σ.»**

 **Το Σχέδιο Νόμου, το οποίο έχει τεθεί σε δημόσια διαβούλευση έως τις 13.01.2020, εμπεριέχει δυστυχώς πολλές ρυθμίσεις, οι οποίες σε καμία περίπτωση δεν ικανοποιούν το αίσθημα του χαμηλόβαθμου προσωπικού του Π.Σ., το οποίο ανάμενε την ορθή και δίκαιη αντιμετώπισή του εκ μέρους της πολιτείας και εν τέλει την αναγνώριση των καθημερινών του αγώνων που επί τόσα χρόνια δίνει καθημερνά στον τομέα της πολιτικής προστασίας της χώρας.**

 **Αρχικά κρίνεται απαράδεκτο το γεγονός της μη συμμετοχής μας στην Επιτροπή σύνταξης του Σχεδίου, με αποφάσεις τόσο σημαντικές για όλους εμάς, χωρίς την συμμετοχή μας!**

 **Επιπλέον σημαντικό είναι ότι πλέον, χωρίς ιδιαίτερες αντιστάσεις από την πλευρά της φυσικής ηγεσίας, επιχειρείται η κατάργηση της αυτονομίας του Π.Σ. με την ολοκληρωτική υπάγωγή της στην Γ.Γ. Πολιτικής Προστασίας και η μετατροπή του στην ουσία σε Διεύθυνση αυτής! Το Π.Σ. είναι ο βραχίονας του μηχανισμού, διαθέτει την επιχειρησιακή ικανότητα και επιβάλλεται να λειτουργεί αυτόνομα, χωρίς να καπελώνεται από πολιτικές υπηρεσίες!**

 **Αναφορικά με το μεγάλο ζήτημα της θεσμοθέτησης βαθμολογίου χαμηλοβάθμου προσωπικού, το απόλυτο μηδέν! Καμία πρόβλεψη για το προσωπικό των αρχαιότερων (απουσία μεταβατικής διάταξης) αλλά και εμπαιγμός για τους νεότερους (δεν περιγράφεται καμία εξέλιξή τους, σε κανένα σημείο)!**

 **Αντιθέτως η Επιτροπή σύνταξης του Σχεδίου, πρόβλεψε την αύξηση των οργανικών θέσεων συγκεκριμένων βαθμών, για την εξασφάλιση της εύρυθμής λειτουργίας των Υπηρεσιών του Π.Σ.!**

 **ΠΡΟΤΑΣΕΙΣ ΕΠΙ ΘΕΜΑΤΩΝ ΤΟΥ ΣΧΕΔΙΟΥ:**

1. **Θεσμοθέτηση βαθμολογίου χαμηλοβάθμων στο Π.Σ. στη βάση της**

**πρότασης της Ομοσπονδίας, με την πρόβλεψη μεταβατικής διάταξης για τους παλιούς υπαλλήλους, που χρόνια τώρα η πολιτεία τους στερεί την εξέλιξή τους με ότι αυτό συνεπάγεται για τις οικονομικές τους απολαβές, όπως και για τους νεότερους συναδέλφους με συγκεκριμενοποίηση της εξέλιξής τους, αφού η πρόβλεψη του Σχεδίου δεν αποτελεί βαθμολογική εξέλιξη. Αποτελεί υποτίμηση της νοημοσύνης όλων εμάς, η συγκεκριμένη ρύθμιση του Σχεδίου, την ώρα που τα άλλα Σώματα Ασφαλείας, έχουν θεσμοθετήσει ανάλογα, δικαιώνοντας τον καθημερινό αγώνα των χαμηλόβαθμων συναδέλφων! Γνωρίζουμε ότι όπως και παλαιότερα, έτσι και σήμερα κάποιοι στο Π.Σ. δεν επιθυμούν την εξέλιξή μας για ευνόητους λόγους! Ήρθε η ώρα να τους προσπεράσουμε!**

1. **Διεκδίκηση επαναφοράς της συμμετοχής της Ομοσπονδίας στο**

**Συμβούλιο Επιτελικού Σχεδιασμού του Π.Σ., η οποία κρίνεται απαραίτητη λόγω της κρισιμότητας των αποφάσεων που λαμβάνονται σε αυτό.**

1. **Ρυθμίσεις κανονισμού μεταθέσεων – αποσπάσεων – μετακινήσεων:**

**Άρθρο 151: Η συνολική υπηρετούσα δύναμη κατανέμεται με**

**Απόφαση Αρχηγού με κριτήριο τις ιδιαίτερες επιχειρησιακές της ανάγκες.**

**Ποιες οι ιδιαίτερες επιχειρησιακές ανάγκες, ποιός τις καθορίζει και με ποια κριτήρια;**

 **Άρθρο 162: Επαναφορά των είκοσι πέντε (25) χρόνων πραγματικής υπηρεσίας και όχι τριάντα (30) χρόνων, ως προς την εξαίρεση μετάθεσης των υπαλλήλων από τον νομό συμφερόντων από τον βαθμό του Πυρονόμου και κάτω.**

**Για το Δ.Σ. της Ε.Υ.Π.Σ. Περιφέρειας Στερεάς Ελλάδας**

**Ο ΓΕΝΙΚΟΣ  ΓΡΑΜΜΑΤΕΑΣ                                              Ο ΠΡΟΕΔΡΟΣ**

 **Κοτρώνης Παναγιώτης Υφαντής Ευάγγελος**